Οι Δυτικές πριγκίπισσες στις Βυζαντινές Αυλές: διπλωματικές Σχέσεις, πολιτισμικές Επαφές, έμφυλες Διαφοροποιήσεις.
Creators: name: Ηλονίδου, Κλεοπάτρα Θωμά
Publisher: name: Aristotle University of Thessaloniki
Year: 2016
Subjects: Δυτικές πριγκίπισσες
Βυζαντινή αυλή
Αυτοκρατορικοί γάμοι
Western princesses
Byzantine court
Imperial weddings

description: Το θέμα παρούσας διπλωματικής είναι οι δυτικές πριγκίπισσες στις βυζαντινές αυλές κατά την ύστερη βυζαντινή περίοδο, από το 1204 ως το 1453. Η εργασία χωρίζεται σε τρία μέρη: To πρώτο μέρος είναι εισαγωγικό και πραγματεύεται την έλευση μιας αυτοκρατορικής νύφης στο Βυζάντιο κατά την ύστερη περίοδο. Συγκεκριμένα λειτουργεί ως μία σύντομη εισαγωγή στον κόσμο της βυζαντινής αυλής, αναλύει βασικές έννοιες περί γάμου και απαντά στα εξής ερευνητικά ερωτήματα: Πώς ακριβώς συναπτόταν ένα αυτοκρατορικό συνοικέσιο με τους οίκους της δυτικής Ευρώπης; Πώς οι δυτικές πριγκίπισσες έφταναν στο Βυζάντιο και σε τι συνίστατο ένας αυτοκρατορικός γάμος; Στο ίδιο πλαίσιο επιχειρείται η μελέτη της θέσης της αυτοκράτειρας στη βυζαντινή αυλή. Στο δεύτερο μέρος, που αποτελεί και το κύριο μέρος της εργασίας, παρουσιάζονται αναλυτικά οι δυτικές πριγκίπισσες που έφτασαν στο Βυζάντιο, εξετάζονται οι αυτοκρατορικοί γάμοι και το πολιτικό πλαίσιο που οδήγησε στη σύναψή τους. Το μέρος διαιρείται σε τρία κεφάλαια: Το πρώτο κεφάλαιο αφορά στην αυλή της εξόριστης αυτοκρατορίας της Νίκαιας την περίοδο της λατινικής κατοχής της Κωνσταντινούπολης (ci.1204-1261). Το δεύτερο πραγματεύεται τις δυτικές πριγκίπισσες που έγιναν αυτοκράτειρες στην ανασυσταθείσα αυτοκρατορία των Παλαιολόγων (ci.1261-1426), ενώ το τρίτο εστιάζει στις περιπτώσεις δυτικής καταγωγής πριγκιπισσών που έγιναν σύζυγοι των δεσποτών του Μορέως (ci.1421-1441). Στο τρίτο μέρος εξετάζονται ζητήματα πολιτισμικής ιστορίας, σημαντικά για την κατανόηση αφ’ ενός της θέσης της βυζαντινής αυτοκράτειρας στην αυλή, ιδιαίτερα όταν κατάγεται από τη Δύση, αφ’ ετέρου της συνύπαρξης Βυζαντινών και Δυτικών σε αυτήν την κρίσιμη για τις σχέσεις των δύο πολιτισμών περίοδο. Το πρώτο κεφάλαιο του τρίτου μέρους πραγματεύεται την ‘κατασκευή’ της βυζαντινής αυτοκράτειρας. Τα ερευνητικά ερωτήματα που τίθενται υπό εξέταση σχετίζονται με τις έμφυλες κατασκευές και αφορούν τους μηχανισμούς μέσω των οποίων μία δυτική πριγκίπισσα μεταμορφωνόταν σε βυζαντινή αυτοκράτειρα. Στο ίδιο πλαίσιο συνεξετάζονται οι κοινωνικοί ρόλοι που απέδιδε στην αυτοκράτειρα η βυζαντινή κοινωνία και τους οποίους όφειλε να επιτελέσει. Στο δεύτερο κεφάλαιο διερευνάται εάν και σε ποιες περιπτώσεις η διαφορετικότητα των πριγκιπισσών, δηλαδή, η διαφορετική εθνοτική καταγωγή, το διαφορετικό δόγμα και το πολιτισμικό υπόβαθρο, γίνονται αντιληπτά από τους Βυζαντινούς και με ποιες διαδικασίες ‘κατασκευάζεται’ η ετερότητά τους. Επίσης γίνεται προσπάθεια να διαπιστωθεί εάν και σε ποιο βαθμό οι νοοτροπίες που φέρνουν μαζί τους οι δυτικές πριγκίπισσες και η ακολουθία τους επηρεάζουν την εθιμοτυπία της βυζαντινής αυλής. Η συνεξέταση των σχέσεων ανατολικής και δυτικής Εκκλησίας κρίνεται απαραίτητη σε ορισμένες περιπτώσεις, καθώς οι σχέσεις αυτές επηρεάζουν σημαντικά την πρόσληψη της εκάστοτε δυτικής πριγκίπισσας από τους Βυζαντινούς.
description: The subject of the present thesis deals with the western princesses in Byzantine court during the late Byzantine period, from 1204 to 1453. This thesis is divided into three parts: the first part is introductory and examines the arrival of an imperial bride in Constantinople during the late Byzantine period. It specifically serves as a brief introduction to the “World” of the Byzantine court, analyzing basic notions of marriage. Furthermore, it answers the following research questions: how exactly an imperial match was being accomplished? How Western princesses used to arrive in Byzantium and what an imperial marriage was actually like? In the same context this first part attempts to study the presence of the empress in the byzantine court and the arrival of western princesses in Byzantium. The second part of this thesis presents the the Western princesses who lived in Byzantium, but also examines the imperial weddings and the political procedure that led to their accomplishment. The unit is divided into three chapters: the first one covers the court of the empire of Nice, the period when Constantinople was under Latin occupation (1204-1261). The second deals with western princesses who became empresses, during the Palaiologan era (1261-1426), while the third focuses on cases when princesses of Western origin became wives of Morea despots (ci.1421-1441). The third part of this thesis, examines cultural history issues, important for both the understanding of the Byzantine empress’s presence in the yard, particularly in cases of Western origin, and the coexistence between Byzantines and Westerns in this critical period for the interaction between the two cultures. The first chapter of the third part analyzes the Byzantine empress. It studies the “gendered structures” and the related mechanisms through which a western princess was “transformed” into a Byzantine empress. Another objective of this first chapter is to examine the civil roles, which are attributed to the empress by the byzantine society. The second chapter investigates whether and to what extent the diversity of princesses (i.e. different ethnic origin, doctrine and cultural background), are perceived by the Byzantines and how their “otherness” was actually built. Moreover an effort was made to determine whether or not (and to what extent), the attitudes that Western princesses brought with them, affected the Byzantine court. Relations between Eastern and Western Church are examined in some cases, because they significantly affect the perception of the image of these ladies by the Byzantines.